
MÄRJAMAA VALLAVOLIKOGU


M Ä Ä R U S


Märjamaa 						 		 17. november 2026 nr 

Õigusaktidega kohaliku omavalitsuse pädevusse antud 
maakorralduslike ülesannete delegeerimine

Määrus kehtestatakse kohaliku omavalitsuse korralduse seaduse § 22 lõike 2 alusel.

§ 1. Üldsätted ja reguleerimisala
(1) Määrus reguleerib õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimuste otsustuspädevust Märjamaa vallas.
(2) Määruses kasutatakse mõisteid järgmises tähenduses:
1) vallavalitsus on Märjamaa valla kollegiaalne täitevorgan Märjamaa vallavalitsus;
2) ametiasutus on Märjamaa valla ametiasutus Märjamaa Vallavalitsus.
(3) Märjamaa Vallavalitsusel on õigus määrata haldusmenetluse seaduse § 8 lõike 2 alusel ametnik või ametnikud, kelle ülesandeks on ametiasutuse pädevuses olevate ülesannete täitmine.

§ 2. Maakorraldusseaduse ülesannete delegeerimine
(1) Vallavalitsus täidab maakorraldusseadusega (MaaKS) kohaliku omavalitsuse üksuse pädevusse antud alljärgnevaid ülesanded:
1) otsustab MaaKS sätestatud juhtudel lihtsa maakorraldustoimingu läbiviimise;
2) otsustab MaaKS § 18 lõike 2 alusel ümberkruntimise menetluse algatamisest keeldumise;
3) otsustab MaaKS § 20 lõike 2 alusel kinnisasja väljaarvamise maakorralduspiirkonnast enne ümberkruntimise algatamist;
4) määrab MaaKS § 25 lõike 2 alusel juhul, kui maakorralduse osalised ei ole saavutanud kokkulepet, ümberkruntimise olulised asjaolud;
5) kinnitab MaaKS § 26 lõike 6 alusel kava ja teeb selle kõigile osalistele teatavaks.
(2) Ametiasutus täidab maakorraldusseadusega kohaliku omavalitsuse üksuse pädevusse antud ülesandeid, mis ei ole volikogu pädevuses või mis ei ole delegeeritud vallavalitsusele.

§ 3. Maakatastriseaduse ülesannete delegeerimine
Ametiasutus täidab maakatastriseadusega (MaaKatS) kohaliku omavalitsuse üksuse pädevusse antud alljärgnevaid ülesanded:
1) esitab maakatastrile MaaKatS § 5 lõikes 2 sätestatud andmed;
2) informeerib MaaKatS § 19 alusel maakatastrit katastriüksuse sihtotstarbe muutmise aluseks olevast otsustest;
3) kooskõlastab MaaKatS § 20 lõike 5² nimetatud juhul kohaliku omavalitsuse kui piirinaabri nimel piiriprotokolli.

§ 4. Maamaksuseaduse ülesannete delegeerimine
Maamaksuseaduse (MaaMS) § 1 lõikes 3 sätestatud kohaliku omavalitsuse ülesandeid maamaksuandmete esitamisel täidab ametiasutus.

§ 5. Maareformi seaduse ülesannete delegeerimine
(1) Maareformi seadusega ja maareformi seaduse rakendusaktidega kohaliku omavalitsuse üksuse pädevusse antud ülesanded, mis seisnevad haldusakti andmises delegeeritakse vallavalitsusele.
(2) Maareformi seadusega ja maareformi seaduse rakendusaktidega kohaliku omavalitsuse üksuse pädevusse antud ülesanded, mis seisnevad toimingute ja menetlustoimingute tegemises delegeeritakse ametiasutusele.

§ 6. Määruse rakendamine
(1) Tunnistatakse kehtetuks Märjamaa Vallavolikogu 15. veebruar 2022  määrus nr 8 „Õigusaktidega kohaliku omavalitsuse pädevusse antud ülesannete delegeerimine“.
(2) Määrus jõustub kolmandal päeval pärast Riigi Teatajas avaldamist.


(allkirjastatud digitaalselt)

Meelis Välis
volikogu esimees

	1. Eelnõu õiguslik alus 

	Kohaliku omavalitsuse korralduse seadus:
§ 22. Volikogu pädevus
(2) Õigusaktiga kohaliku omavalitsuse, omavalitsusüksuse või kohaliku omavalitsuse organi pädevusse antud küsimused otsustab omavalitsusüksuse nimel volikogu, kes võib nende küsimuste lahendamise volitada valitsusele, osavalla või linnaosa esinduskogule, muule piirkonna esinduskogule, ametiasutusele, selle struktuuriüksusele või ametnikule juhul, kui see ei ole seadusega keelatud.

Maakorraldusseadus:
2. jagu
Lihtsad maakorraldustoimingud
§ 12. Kinnisasjade osade vahetamine ja kinnisasja piiri muutmine
§ 13. Kinnisasja jagamine ja liitmine
-----
§ 18 lõige 2 kohalik omavalitsus keeldub oma otsusega ümberkruntimise menetluse algatamisest, kui:
1) ümberkruntimisel ei ole võimalik arvestada maakorralduse nõudeid;
2) ümberkruntimise läbiviimine rikub omaniku õigusi või kahjustab.

§ 20 lõige 2 osalisel on õigus taotleda kinnisasja või selle osa väljaarvamist maakorralduspiirkonnast. Taotlus esitatakse kohalikule omavalitsusele. Otsuse kinnisasja väljaarvamise kohta maakorralduspiirkonnast teeb kohalik omavalitsus enne ümberkruntimise algatamist.

§ 25 lõige 2 kui osalised ei ole läbirääkimiste käigus kokku leppinud kinnisasja koormavate asjaõiguste muutmises, piiride asukohas, hüvitise suuruses ja tasaarvestuses või muude ümberkruntimise läbiviimiseks vajalike asjaolude osas, määrab need maakorralduse nõuete ja endiste kinnisasjade väärtuse alusel kohalik omavalitsus.

§ 26 lõige 6 kohalik omavalitsus kinnitab kava ja teeb selle kõigile osalistele teatavaks. Teates näidatakse kavaga tutvumise võimaluse aeg ja koht. Kava kinnitamise otsus tehakse avalikult teatavaks kohalikus ajalehes.

Maakatastriseadus:
§ 5 lõige 2 kui seaduses ei ole sätestatud teisiti, esitab kohalik omavalitsus katastripidajale mitte harvem kui kord kvartalis:
1) katastriüksusele määratud koha-aadressi;
2) katastriüksusele määratud sihtotstarbe;
3) andmed kehtestatud üldplaneeringu, kohaliku omavalitsuse eriplaneeringu ja detailplaneeringu kohta;
4) katastriüksuse seadusjärgsete ja teiste kitsenduste muudatused;
5) teabe katastri andmeid muutvate otsuste vastuvõtmise kohta.

§ 19. Katastriüksuse sihtotstarbe muutmisest teatamine
Katastriüksuse sihtotstarbe või sihtotstarvete muutmise aluseks olevast otsusest informeerib kohalik omavalitsus katastripidajat ühe kuu jooksul otsuse tegemise päevast arvates.

§ 20 lõige 52 kui moodustatav katastriüksus piirneb maaga, kus katastriüksus on moodustamata, on piirinaabriks vastava maatüki tagastamise või erastamise õigustatud subjekt, nimetatud isiku puudumisel kohalik omavalitsus.




Maamaksuseadus: 

§1 lõige 3  Maksu- ja Tolliamet arvutab maamaksu kohaliku omavalitsuse üksuse poolt maamaksu infosüsteemi esitatud alusandmete põhjal.

Maareformi seadus





	2. Eelnõu vastuvõtmise vajalikkuse põhjendus 

	Muutunud on maamaksuseadus.

Maa hindamise seaduse paragrahv, mis varasemalt delegeeris ülesandeid kohalikule omavalitsusele, on tunnistatud kehtetuks. 

Vabariigi Valitsuse 22.05.2001 määrus nr 179 on kehtetu. 

Volikogu määrus on vaja viia kooskõlla kehtivate seadustega. 





	3. Eelnõu sisu ja võrdlev analüüs 

	Võrreldes 2022. aasta määrusega on käesolevas eelnõus:
1. Parandatud § 2 lõike 1 punkti 1 sõnastust, vana sõnastus „otsustab lihtsate maakorraldustoimingute (kinnisasjade jagamine, ühendamine, liitmine ja eraldamine) tegemise“ on asendatud sõnastusega: „otsustab MaaKS sätestatud juhtudel lihtsa maakorraldustoimingu läbiviimise“
2. 2022. aasta määruses oli delegeeritud maa hindamise seaduse § 6 lõige 1 – see paragrahv on tunnistatud kehtetuks. Samuti oli delegeeritud Vabariigi Valitsuse 22. mai 2001 määrus nr 179 „Maa maksustamishinna arvutamise kord“ – see on samuti tunnistatud kehtetuks Riigikogu 23.02.2022 maa hindamise seaduse, maamaksuseaduse ja teiste seaduste muutmise seadusega. Kehtivas maa hindamise seaduses ei ole ülesandeid, mida saaks delegeerida ametiasutusele. 
3. Tulenevalt maamaksuseaduse muutmisest, muutus § 5 lõige 3 sõnastus ning samas võtab kehtiv §1 lõige 3 kokku kohaliku omavalitsuse ülesande esitada Maksu- ja Tolliametile kõik vajalikud maamaksuandmed, mille alusel maamaksu arvutatakse (sh volikogu poolt kehtestatud maksumäärad), mille tõttu ei ole täiendav delegeerimine vajalik ning piisab § 1 lõike 3 delegeerimisest. 




	4. Õigusaktid, mida on eelnõu õigusaktina vastuvõtmisel vaja tunnistada kehtetuks, tühistada või muuta

	Märjamaa Vallavolikogu 15. veebruari 2022  määrus nr 8 „Õigusaktidega kohaliku omavalitsuse pädevusse antud ülesannete delegeerimine“ tunnistatakse kehtetuks.



	5. Õigusakti vastuvõtmisega kaasnevad rakendusaktid


	Ei ole




	6. Õigusakti rakendamisega kaasnevad kulud ja katteallikad 

	Ei ole.




	7. Eelnõule lisatavad muud asjasse puutuvad materjalid (loetelu koos viidetega)


	Ei ole.

